VIRON PASTORIT AREENALLA
Hei! Olen Healing Rooms Viron toimitusjohtaja, Anton Tuul.
Tänään seurassani on hyvä ystäväni ja kollegani -
Haapsalun baptistiseurakunnan pastori Eenok Palm. - Hei!
Tänään aiheemme on uskovan identiteetti ja auktoriteetti.
Aloitamme siitä, keitä olemme Jumalan lapsina, -
Jumalan valtakunnan täysivaltaisina edustajina.
Toiseksi puhumme uskovien vallasta, -
auktoriteetista, joka on meillä Jeesuksen Kristuksen nimessä.
Uskon, että tämä aihe -
on paljon tärkeämpi kuin minä sitä on pidetty.
En pitänyt sitä itsekään aiemmin erityisen tärkeänä.
Nyt ymmärrän, että on tärkeää nähdä itsensä Sanan valossa -
ja ymmärtää, keitä olemme Kristuksessa.
Millaisen perinnön Jumala antoi meille Jeesuksessa Kristuksessa.
Kun saamme näistä totuuksista ilmestyksen hengessämme, -
meillä on enemmän rohkeutta vastata kutsuun, -
jonka Jumala antaa jokaiselle.
Minusta tuntuu, että moni uskova ei ole rohjennut -
astua Jumalan täyteen kutsuun, joka on valmistettu hänelle.
Siksi on erittäin tärkeää, -
että näemme itsemme taivaallisesta näkökulmasta.
Jos tämä näkökulma puuttuu meiltä, -
emme ole voitokkaita hengellisessä sodankäynnissä, -
ja häviämme taisteluita, -
vaikka kaikki Jumalan lapset on kutsuttu hengelliseen sotaan.
Ilman taivaallista näkökulmaa haavoitumme helposti.
Niinpä emme menesty sielujen voittamisessa -
tai sairaiden parantamisessa.
Ne ovat kaksi perusasiaa, miksi Jumala kutsuu uskovia.
Sinä Eenok olet tutkinut näitä kahta aluetta, -
eli uskovan identiteettiä ja auktoriteettia.
Kerro meille näistä aiheista.
Kun puhutaan paranemisesta, -
identiteetti ja auktoriteetti ovat tärkeitä avainkysymyksiä.
Jotta ymmärrämme ne oikein ja osaamme soveltaa niitä, -
selvitän ensin mitä ne tarkoittavat.
Identiteetti vastaa kysymykseen kuka sinä olet.
Vastaus tähän kysymykseen liittyy uudestisyntymiseen.
Kun ihminen on pyytänyt syntejään anteeksi -
ja Pyhä Henki todistaa hänen sydämessään, -
että hän on nyt Jumalan lapsi, hän on uudestisyntynyt.
2 Kor. 5:17 sanotaan: -
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
On äärimmäisen tärkeää, -
että tämä uusi luomus, Jumalan lapsi, -
osaisi suhtautua oikein niin ympäröivään maailmaan, -
saatanaan kuin syntiin, mutta myös sairauksiin.
Auktoriteetti vastaa kysymykseen -
mitä sinä teet sen perusteella, kuka olet.
Tätä täydentävät kysymykset ketä me palvelemme, -
kenelle kuulumme ja ketä edustamme.
Jumalan lapsina palvelemme tietysti Jumalaa.
Kuulumme Hänelle ja edustamme Häntä.
Tekomme juontuvat siitä, kuka me olemme.
Tästä syntyy periaate, -
että auktoriteetti pohjautuu identiteettiin.
Näissä asioissa on hyvä olla selkeät periaatteet, -
jotta ymmärrämme, mitä voimme tehdä uskovina.
Tähän joukkoon kuuluu myös parantaminen, -
jossa meillä on oma rooli. Parantaja on Jumala, -
mutta Hän antoi ihmisille tietyn osan siinä.
Osa perustuu Jumalalta saatuun auktoriteettiin -
ja valtaan käyttää sitä, jotta voimme tehdä oman osamme.
Mitä syntyy siitä, että meille on annettu tämä valta?
Luuk. 9:1-2 sanotaan, -
että Jeesus kutsui opetuslapset luokseen ja lähetti heidät pois.
Sitä ennen Hän antoi heille voiman ja vallan -
ajaa pois riivaajia ja parantaa sairauksia.
Jumalan antamalla auktoriteetilla on täten selvä tarkoitus -
ja selvä suunta. Jokin tarkoitus, -
jonka Hän on nähnyt ja jossa käyttäisimme sitä.
Ymmärsivätkö opetuslapset tämän heti?
Eivät, sillä saman luvun lopussa -
jakeesta Luuk 9:51 alkaen -
kerrotaan, miten he tulivat samarialaiseen kylään -
ja halusivat yöpyä siellä.
Kun he kuulivat, ettei heitä haluttu kylään, -
kaksi Jeesuksen opetuslasta, -
Johannes ja Jaakob, kysyivät Jeesukselta, -
käskevätkö he taivaasta tulen hävittämään kylän.
He siis ymmärsivät taivaasta saadun auktoriteetin.
He uskoivat sanoihinsa. - Aivan niin.
Heillä oli jo kokemusta lähetyskäskyn noudattamisesta.
He ajattelivat, että he voisivat käyttää sitä muuallakin, -
missä kohtaavat vastustusta, -
ja että vastustus pitää nujertaa jumalallisella voimalla.
Jeesus kuitenkin soimasi heitä.
Hän sanoi, että ei niin.
Niin vähitellen, käytännön kokemuksen myötä, -
he oppivat käyttämään auktoriteettia oikein.
Auktoriteettikysymyksessä tarvitsemme ensiksi tietoa.
Tietoa siitä, mitä voimme tehdä sillä.
Toiseksi meidän on käytettävä auktoriteettia.
Silloin juttu alkaa toimia järkevästi.
Meidän täytyy painottaa, -
että auktoriteetilla on oma perusta.
Tämä perusta ei ole ensisijaisesti ihmisissä.
Kun palaamme ajassa alkuun, paratiisin aikaan, -
ensimmäisellä pariskunnalla oli suuri auktoriteetti.
He hoitivat puutarhaa Jeesuksen ohjeiden mukaan.
Jeesus käski heidän hallita meren ja maan eläimiä -
sekä koko paratiisia.
Kun saatana petti heidät ja he lankesivat syntiin, -
he menettivät suuren osan tästä auktoriteetista, -
mutta myös identiteetistä, sillä nyt heräsi kysymys -
missä olen, kuka olen ja mikä on tehtäväni.
Moni ei tiedä sitä vieläkään, ja he yrittävät löytää -
inhimillisiä vastauksia, jotka vievät lopulta sivuraiteille.
Olet toiminut pastorina eri seurakunnissa. Nyt palvelet -
Haapsalun baptistiseurakunnassa.
Miltä sinusta tuntuu kokemuksesi perusteella, -
kun olet kanssakäymisissä seurakuntalaisten kanssa, -
onko uskovilla vahva identiteetti -
vai pitäisikö sitä opettaa enemmän seurakunnassa?
Vai ymmärrämmekö sen itse lukemalla Jumalan sanaa?
Jumalan sanaa on tarpeen lukea, se on perusta, johon nojaamme.
Sen täydennyksenä pitäisi kuitenkin olla -
suora Pyhän Hengen opastus.
Jumalan sanan ymmärtämisessä oleellinen kysymys on se, -
että tiedämme lukevamme hyvin vanhaa tekstiä, -
joka on paikoin kaksi tai kolme tuhatta vuotta vanha -
ja ihmisten kirjoittama.
Raamatulla on ollut kaksi kirjoittajaa.
Sen toinen kirjoittaja elää, mutta ihmiskirjoittajat -
ovat kuolleet aikoja sitten. Kun haluamme ymmärtää -
mitä ihmiskirjoittaja on Raamattuun kirjoittanut, -
tarvitsemme Pyhän Hengen apua ja opastusta.
Kaipaamme tuoretta ilmoitusta siitä, -
miten Jumalan sanaa sovelletaan tänä päivänä.
Sain vuosia sitten ystävältäni pienen Raamatun.
Hän pyysi minua rukoilemaan aina, kun avaan Raamatun, -
että sen kirjoittaja, Pyhä Henki, avaisi sydämeni -
ymmärtämään kirjoitetun ja saisin siitä ilmoituksen hengessä.
Emme etsi Raamatusta vain tietoa, vaan myös Jumalan ilmoitusta.
Se on hyvä ohje katsojillekin. Kun avaat Jumalan sanan, -
pyydä Pyhää Henkeä avaamaan sydämesi ymmärtämään lukemasi.
Palataan nyt takaisin aiheeseen.
Paratiisin tilanne, jossa asiat kääntyivät huonolle tolalle, -
on osittain voimassa vielä nykyäänkin.
On kuitenkin oleellinen muutos, ja se on Jeesus Kristus.
Saatana on vaikuttanut ihmisiin aina paratiisista lähtien.
Saatana yrittää vaikuttaa jokaiseen ja onnistuukin usein.
Jeesus Kristus tuli kumotakseen saatanan teot.
Jakeessa Joh. 19:30 -
kerrotaan Jeesuksen sanat: "Se on täytetty."
Se tarkoittaa, että lunastustyö on saatettu päätökseen.
Saatanan suhteellisen suurelle vaikutukselle ihmisiin -
on asetettu rajat.
Jeesuksen ristinkuoleman ja ylösnousemisen jälkeen -
voimme tukeutua Jeesuksen lunastustyöhön, -
ja se antaa meille vallan asettua saatanaa vastaan.
Voimme asettua saatanaa, syntiä ja sairauksia vastaan.
Kyse ei ole siitä, -
että ryhdymme johonkin inhimillisin voimin -
ja alamme rukoilla ihmisten puolesta yötä päivää.
Kyse on siitä, että kysymme Jeesukselta, -
miten Hän haluaa meidän toimivan, -
ja hyväksymme koko ajan sen, -
että olemme Jeesuksen auktoriteetin alla, -
olemme Hänen palvelijoitaan.
Niinpä, kun teemme kuten Jeesus sanoi, -
ymmärrämme heti, että Jeesuksen sanat opetuslapsille, -
joita luimme äsken Luukkaan 9. luvusta, -
eivät olleet vain kertaluonteinen käsky.
Se annettiin kaikiksi ajoiksi.
Jeesus on meille esimerkkinä -
mitä voimme tehdä Hänen nimessään.
On tärkeää kasvaa tietämisessä -
ja sen harjoittamisessa, jottemme jää kuin lapsiksi, -
jotka tyytyvät siihen, että saavat syntinsä anteeksi.
Se on osittain oikein. Mutta kun olemme Jumalan lapsia, -
Hänellä on meille tehtäviä, -
joita varten Hän antoi meille auktoriteetin ja vallan.
Sitä ei voi ymmärtää muulla tavoin -
kuin että tietää sen ja toteuttaa sitä käytännössä.
Ihmisten puolesta rukoilemisessa ja parantamisessa on niin, -
että mitä enemmän rukoilemme, sitä enemmän ihmisiä paranee.
Ja ikävä kyllä myös päinvastoin.
Kaikki eivät välttämättä parane, ja he kokevat takaiskun.
Oman aikamme ja Jeesuksen ajan väliin jäävien vuosien aikana -
seurakunta on kokenut monia takaiskuja.
Siksi moni on alkanut pelätä eikä käytä auktoriteettia, -
koska pelkää häpeää, jos mitään ei tapahdukaan.
Meidän onkin otettava tämä riski.
Rukoileminen on riski, mutta se on tuottoisa riski.
Siksi rukoilemme ja odotamme, mitä Jumala tekee.
Meillä on vain aavistus, mitä voi tapahtua, -
kun rukoilemme jonkun puolesta.
Sanoit osuvasti, että rukoilu on erittäin tuottoisa riski.
Kun identiteettimme Kristuksessa on kohdallaan, -
meillä on auktoriteetti, kun Jeesuksen sanojen mukaan -
olemme Hänessä ja Hänen sanansa meissä, -
saamme Häneltä mitä pyydämme.
Joskus uskovat eivät suhtaudu tosissaan Jumalan sanaan.
Emme myöskään pysy Jumalan sanassa kuten Jeesus.
Yhteytemme Jeesukseen tulisi olla kuin viinipuuhun vartetun oksan.
Kun riipumme kaikessa täydellisesti vain Jeesuksessa, -
taivaallinen voima virtaa sisimpäämme, -
kauttamme ulos ja tuottaa satoa.
Siksi on niin tärkeää muistaa, keitä olemme Jeesuksessa.
Siitä syntyy auktoriteetti, jota meidän on käytettävä.
Jaakob 4:7 ohjeistaa meitä -
vastustamaan perkelettä, niin se pakenee meistä.
Meidän ei pidä emmekä voi piiloutua saatanalta.
Voimme vastustaa häntä Jeesuksen kanssa, -
kun pysymme liki Jumalaa ja noudatamme Hänen ohjeitaan.
Jeesuksen kanssa voimme olla voittajia.
Puhutaan tähän liittyen vielä yhdestä asiasta: -
ristin kantamisesta. Olet varmaan kuullut väitteitä, -
että sairaus on risti, jota meidän täytyy kantaa.
Mitä mieltä olet tästä?
Kun luen Raamattua, -
näen, että tällainen käsitys ei ole täysin raamatullinen.
Ainakin niin olen Raamatusta ymmärtänyt.
Ristin kantaminen on pikemminkin se hetki, -
kun päätän alistua Taivaan Isälle ja olla Hänelle kuuliainen.
Risti on kuorma, joka aiheutuu kuuliaisuudesta Jumalalle, -
eli sen tuomasta vastuusta.
Matt. 11:30 Jeesus sanoo, että Hänen ikeensä on sovelias -
ja kuormansa keveä. Ensisilmäyksellä voi ajatella, -
että Jeesus tarkoitti jotain yksinkertaista ja kevyttä.
Kun tutkitaan sanojen alkukielistä merkitystä, -
ne viittaavat sopivaan ja voimien mukaiseen.
Oman tahdon alistaminen voi aiheuttaa vaikeuksia, -
ja joskus voimme sairastua.
Emme saa omaksua sellaista käsitystä, -
että sairaus on risti, jota täytyy vain kantaa.
Oikeammin meidän tulee katsoa, miten vapautua kuormasta.
Jos Jeesuksen ies on sopiva ja kuorma kevyt, -
tarkoittaako se sitä, että kuorma on minulle sopiva?
Tämä voi olla uusi tulkinta joillekin.
Sulkeeko tämä pois sen, että Jumalan palvelemisessa, -
olimmepa sitten pastori tai rukouspalvelun johtaja, -
ei ole vaikeita hetkiä, haasteita tai takaiskuja?
Ei sulje. Joskus meillä on suurempia vaikeuksia -
kuin ei-uskovien elämässä.
Mutta niissä vaikeuksissa Jeesus on kanssamme, -
Häneen voimme aina tukeutua.
Yksi kysymys vielä lopuksi.
Jotkut ajattelevat, että tämä on tarkoitettu vain valituille.
Jakeessa Jaakob 2:7 kuitenkin puhutaan -
yleisestä pappeudesta, eli tämä koskee kaikkia ihmisiä.
Tästä ymmärrämme, -
että jokainen kohtaa identiteetin ja auktoriteetin haasteen,
eli uskallammeko käyttää auktoriteettia?
Tehdään pieni yhteenveto aiheesta.
Uskovien, Jumalan papiston jokaisen jäsenen auktoriteetti -
syntyy sen vallan ymmärtämisestä, -
jonka Jeesus jätti kaikille, ei vain opetuslapsille.
Nykyään voi olla kiusaus sanoa, että se oli aikoja sitten, -
Jeesus lähetti heidät, he paransivat ja niin edelleen, -
mutta nyt asiat ovat toisin.
Mitä sanoisit niille, -
joista kehotukset, Pyhä Henki yms. eivät päde nykyaikana?
Mark. 16:18 sanotaan, -
että he panevat kätensä sairaiden päälle, ja he paranevat.
Se on osa lähetystyön ohjetta kaikkia aikoja varten, -
Jeesuksesta armonajan loppuun. Siksi se koskee meitä kaikkia, -
kyse on vain millä tavalla.
Kun identiteettimme on kunnossa, -
ymmärrämme vallan, jonka Jeesus jätti Luuk. 10:19. jakeessa.
Siinä Hän antaa meille vallan tallata käärmeitä ja skorpioneja.
Käärmeet ja skorpionit tarkoittavat sairauksiamme -
ja vaikeuksiamme yms.
Jeesus antoi vallan tallata niitä ja vihollisen koko voimaa.
Kun Jumalan lapsen identiteetti on kunnossa, voimme uskoa Sanaa, -
ja Jeesuksen nimen voimalla ja auktoriteetilla vastustaa -
tilanteita ja vahingoittumatta tallata käärmeitä ja skorpioneja.
Oletko samaa mieltä? - Olen.
Rukoillaan vielä tähän loppuun.
Jumala, auta katsojia ymmärtämään Pyhän Hengen avulla, -
mitä olet antanut meille ja miten käytämme sitä -
ollaksemme Sinulle kuuliaisia. Aamen.
Kiitos seurasta ja näkemiin!
Suomennos: Maria Peltokangas